Handlingen finner sted på begynnelsen av 1980-tallet i Sverige, hvor en amerikansk hjemmeværende husmor (Susan Anspach) av ren kjedsommelighet foretar absurde handlinger, slik som å sette fyr på sengetøyet, å spise hele familiens middag, og å forgifte melken til hunden sin. Mens hennes mann er på forretningsreise treffer hun en gruppe eksil-jugoslaver som driver en slags nattklubb. Hun finner seg snarttil rette i deres verden, hvor vanlige sosiale normer er helt tilsidesatt. Efter å ha innledet en kortvarig romanse med en mann ved navn Montenegro som arbeider ved baren, innser hun at hun allikevel ikke hører hjemme i hans verden. Da dette går opp for henne, tar hun livet av ham.